Sagunt celebra la seua última Junta de Seguretat de l'any amb “balanç positiu”
20 de desembre 2017

![](/media/4nwltxyl/65-dsc_0970_cuerpo.jpg)  

Este matí s'ha celebrat en l'Ajuntament de Sagunt la Junta Local de Seguretat corresponent a l'últim trimestre de 2017. L'alcalde de Sagunt, Quico Fernández, i els regidors delegats Enric Ariño i Pablo Abelleira s'han reunit amb representants de la Policia Local, la Guàrdia Rural, la Policia Autonòmica y la Policia Nacional per a analitzar tots els indicadors que permeten elaborar una fotografia de l'estat actual de la seguretat en el municipi. Per a Fernández **“acabem l'any amb una valoració positiva quant a l'evolució de la delinqüència i, per tant, de la seguretat i la perseverança del règim de llibertats”.**

L'alcalde ha declarat que, a més parlar de dades generals i analitzar situacions particulars, **“davant la campanya de Nadal hem tingut en compte quins són les situacions que requerixen una especial atenció, dins del marc d'alerta 4 per amenaça d'atemptats terroristes en la qual ens trobem”.** En este sentit ha assenyalat el concert programat per a cap d'any en la plaça Major i els mercats de nadal com a situacions clau en les quals aplicar una prevenció especial **“per a evitar qualsevol tipus de risc”.**

En matèria de violència de gènere, Fernández ha recordat que en 2017 l'Ajuntament va signar un conveni amb la delegació del Govern perquè la Policia Local també col·labore en estos casos. Així, dels 142 casos que s'estan atenent ara mateix a Sagunt, les autoritats locals estan intervenint directament en 18, ja que la intenció és que **“nosaltres, en la mesura de les nostres possibilitats, també puguem col·laborar”**, explicava l'alcalde.

  

![](/media/1zbbpsfy/65-dsc_0962_cuerpo.jpg) 

En període de collita de la taronja, l'àmbit rural ha sigut una altra qüestió a tenir en compte. **“Els casos de robatoris s'estan reduint però hem de continuar alerta amb l'esforç que fa l'Ajuntament de tenir vigilància nocturna i també amb la participació de la policia autonòmica i de la guàrdia civil per a interceptar els casos de tràfic de productes robats en el camp”**, declarava Fernández.

En conclusió, la valoració que fa el consistori és positiva, ja **que “hi ha una tendència a la disminució dels delictes de tot tipus”,** afirmava l'alcalde, que finalitzava dient que **“continuarem treballant perquè el règim de llibertat siga una de les bases del nostre sistema de convivència”.​**

*   [](http://www.facebook.com/sharer.php?u=https://aytosagunto.es/va/actualitat/sagunt-celebra-la-seua-ultima-junta-de-seguretat-de-l-any-amb-balanc-positiu/ "Facebook")
*   [](http://twitter.com/share?url=https://aytosagunto.es/va/actualitat/sagunt-celebra-la-seua-ultima-junta-de-seguretat-de-l-any-amb-balanc-positiu/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-celebra-la-seua-ultima-junta-de-seguretat-de-l-any-amb-balanc-positiu/ "Linked In")
*   [](mailto:?body=https://aytosagunto.es/va/actualitat/sagunt-celebra-la-seua-ultima-junta-de-seguretat-de-l-any-amb-balanc-positiu/)